CELEX: 32013R0161
Language: fi
Date: 2013-02-21 00:00:00
Title: Komission täytäntöönpanoasetus (EU) N:o 161/2013, annettu 21 päivänä helmikuuta 2013 , natriumhydroksidivalmisteen hyväksymisestä lisäaineena kissojen, koirien ja koristekalojen ruokinnassa  ETA:n kannalta merkityksellinen teksti

22.2.2013   
            
            
               FI
            
            
               Euroopan unionin virallinen lehti
            
            
               L 49/52
            
         KOMISSION TÄYTÄNTÖÖNPANOASETUS (EU) N:o 161/2013,
   annettu 21 päivänä helmikuuta 2013,
   natriumhydroksidivalmisteen hyväksymisestä lisäaineena kissojen, koirien ja koristekalojen ruokinnassa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Kyseisen asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.
            
         
               (2)
            
            
               Natriumhydroksidivalmiste, jonka CAS-numero on 1310-73-2, hyväksyttiin direktiivin 70/524/ETY mukaisesti ilman määräaikaa käytettäväksi lisäaineena kissojen ja koirien ruokinnassa komission direktiivillä 86/525/ETY (3). Kyseinen valmiste kirjattiin sen jälkeen rehujen lisäaineita koskevaan yhteisön rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.
            
         
               (3)
            
            
               Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin hakemus, joka koskee natriumhydroksidivalmisteen, CAS-numero 1310-73-2, uudelleenarviointia kissojen ja koirien ruokinnassa käytettävänä lisäaineena ja kyseisen asetuksen 7 artiklan mukaisesti uutta käyttötapaa koristekalojen ruokinnassa ja jossa pyydettiin, että lisäaine luokiteltaisiin lisäaineluokkaan ’teknologiset lisäaineet’. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 11 päivänä syyskuuta 2012 antamassaan lausunnossa (4), että koska kyseinen lisäaine on jo hyväksytty elintarvikekäyttöön samaan tarkoitukseen ja ehdotetuissa käyttöolosuhteissa, koska natriumhydroksidilla ei ole haitallisia vaikutuksia eläinten terveyteen ja koska sen funktio rehussa on olennaisilta osin sama kuin elintarvikkeissa happamuudensäätöaineena, sen tehoa ei näin ollen tarvitse osoittaa muulla tavoin. Lausunnossa todettiin, että käyttäjille ei aiheudu turvallisuusongelmia, kunhan toteutetaan asianmukaiset suojatoimenpiteet. Elintarviketurvallisuusviranomainen myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.
            
         
               (5)
            
            
               Natriumhydroksidin arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Näin ollen kyseisen valmisteen käyttö olisi hyväksyttävä tämän asetuksen liitteessä esitetyn mukaisesti.
            
         
               (6)
            
            
               Koska hyväksynnän edellytysten muutoksia ei ole turvallisuussyistä välttämätöntä alkaa soveltaa välittömästi, on aiheellista sallia siirtymäaika, jotta tämän direktiivillä 86/525/ETY hyväksytyn valmisteen sekä sitä sisältävien esiseosten ja rehuseosten olemassa olevat varastot voidaan käyttää loppuun.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ’teknologiset lisäaineet’ ja funktionaaliseen ryhmään ’happamuudensäätöaineet’ kuuluva, liitteessä eritelty valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Sallitaan liitteessä eritellyn lisäaineen ja sitä sisältävien esiseosten, jotka on valmistettu ja varustettu merkinnöillä ennen 14 päivää maaliskuuta 2014 ennen 14 päivää maaliskuuta 2013 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.
   Sallitaan liitteessä eriteltyä lisäainetta sisältävien rehuseosten, jotka on valmistettu ja varustettu merkinnöillä ennen 14 päivää maaliskuuta 2015 ennen 14 päivää maaliskuuta 2013 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä helmikuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 268, 18.10.2003, s. 29.
   
      (2)  EYVL L 270, 14.12.1970, s. 1.
   
      (3)  EYVL L 310, 5.11.1986, s. 19.
   
      (4)  EFSA Journal 2012; 10(10):2882.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  mg/kg täysrehua, jonka kosteuspitoisuus on 12 %
               
            
                  
                     Luokka: teknologiset lisäaineet. Funktionaalinen ryhmä: happamuudensäätöaineet
                  
               
            
                  1j524
               
               
                  —
               
               
                  Natriumhydroksidi
               
               
                  
                               
                           
                           
                              
                                 Lisäaineen koostumus
                              
                              Natriumhydroksidi 50 % w/w
                              (vesiliuos)
                           
                        
                               
                           
                           
                              
                                 Tehoaineen kuvaus
                              
                              Natriumhydroksidi ≥ 98,0 % emäksen kokonaismäärästä (laskettuna NaOH:na)
                              NaOH CAS-nro: 1310-73-2
                              Valmistettu kemiallisen synteesin avulla
                           
                        
                               
                           
                           
                              
                                 Analyysimenetelmä
                                  (1)
                              
                              Natriumhydroksidin määrittäminen rehun lisäaineesta: Titrimetria – FAO JECFA Combined Compendium for Food Additive Specifications, Monograph No 1 (2006) ”natriumhydroksidi”.
                           
                        
               
                  Kissat, koirat ja koristekalat
               
               
                  —
               
               
                  —
               
               
                  —
               
               
                  
                              1.
                           
                           
                              Turvallisuus: käsittelyn aikana on käytettävä hengityssuojaa, suojalaseja ja -käsineitä sekä suojaavaa vaatetusta.
                           
                        
                              2.
                           
                           
                              Käyttö: natriumin lopullinen kokonaispitoisuus rehussa ei saa vaarantaa yleistä elektrolyyttitasapainoa.
                           
                        
               
                  14 päivänä maaliskuuta 2023
               
            
         (1)  Analyysimenetelmiä koskevia yksityiskohtaisia tietoja on saatavissa seuraavista osoitteista: http://irmm.jrc.ec.europa.eu/EURLs/EURL_feed_additives/Pages/index.aspx ja http://www.fao.org/ag/jecfa-additives/details.html?id=400